
Piedāvātā redakcija
Ņemot vērā ES industriālajā stratēģijā norādīto un Eiropas Komisijas ziņojumā ietverto, Kultūras un radošo industriju ekosistēma ir nozīmīga Eiropas ekonomikas daļa, kas veido apm. 4% no ES pievienotās vērtības, nodarbina ap 8 milj. cilvēku ap 1,2 miljonu uzņēmumos (no kuriem 99% ir mazie un vidējie uzņēmumi), kā arī aptver plašu apakšnozaru klāstu un veido būtisku sasaisti ar citām nozarēm. Kultūras un radošās industrijas veicina inovāciju un radošuma komponentes attīstību citās nozarēs, tām ir izšķiroša nozīme ilgtspējīgu pārmaiņu veicināšanā, ES Zaļā kursa īstenošanā. Vairākas ES dalībvalstis iekļāvušas Kultūras un radošās industrijas valsts RIS3 viedās politikas prioritātēs.
Aicinām pārskatīt valstiski definēto RIS3 prioritāšu jautājumu un iekļaut kultūras un radošās industrijas kā vienu no prioritārajiem rīcības virzieniem nacionālās industriālās politikas stratēģiskajos dokumentos, lai radošo industriju uzņēmumi un kultūras augstskolās realizētā pētniecība stiprinātu kultūras un radošo industriju attīstību un palielinātu radošo industriju spēju kāpināt to radīto ekonomisko pienesumu Latvijas tautsaimniecībai, kā arī veicinātu nacionālās industriālās politikas attīstību kopumā.

